KOMENTE TË PËRGJITHSHME

Mbi raportin e monitorimit të Ministrisë së Zhvillimit Ekonomik Tregtisë dhe Sipërmarrjes
Për 3 Mujorin e Parë 2014
1. Karakteristikat kryesore të performancës.

Nga kjo ministri është paraqitur raporti i monitorimit për 3.mujorin e pare te vitit 2014 e cila për këtë periudhë ka administruar fondet buxhetore për 3 programe, dhe konkretisht:

1. Planifikimi, Menaxhimi dhe Administrimi;
2. Mbështetje për Zhvillimin Ekonomik; 
3. Mbështetje për Mbikëqyrjen e Tregut, Infrastrukturës, Cilësisë dhe Pronësisë Industriale;
Në fund të 3 mujorit të parë të vitit 2014, realizimi  i planit të  shpenzimeve te buxhetit, sipas raportimit të bërë nga kjo ministri paraqitet si me poshtë:
	Kodi
	Emërtimi i Programit
	% e realizimit të shpenzimeve kundrejt planit të 3/m I 2014

	01110
	Planifikim menaxhim administrimi
	79.02

	04130
	Mbështetje për Zhvillimin Ekonomik
	45.35

	04160
	Mbështetje për Mbikëqyrjen e Tregut, Infrastrukturës, Cilësisë dhe Pronësisë Industriale
	80.1

	Totali
	60.1


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë Ministri për 3/mujorin e parë të vitit 2014, është realizuar në masën 60.1 %. Duke e parë këtë realizim sipas programeve, vërejmë që përqindja e realizimit të shpenzimeve varion në nivele të ndryshme duke filluar nga 80.1% të planit të 3 mujorit të parë në programin “Mbështetje për Mbikëqyrjen e Tregut, Infrastrukturës, Cilësisë dhe Pronësisë Industriale” në 45.35% të planit të tremujorit të parë në programin “Mbështetje për zhvillim ekonomik”. 
Sipas zërave përbërës të shpenzimeve, situata në fund të 3 mujorit të parë të vitit 2014, paraqitet e tillë: 
	Kodi
	Emërtimi i Programit
	Shpenzime korrente (në %)
	Shpenzime kapitale (në %)

	01110
	Planifikimi, Menaxhimi dhe Administrimi 

	91.35
	0

	04130
	Mbështetje për Zhvillimin Ekonomik
	72.77
	30.74

	04160
	Mbështetje për Mbikëqyrjen e Tregut, Infrastrukturës, Cilësisë dhe Pronësisë Industriale
	89.99
	0

	Totali
	84.48
	26.94


Pra siç shikohet nga tabela e mësipërme, shpenzimet korrente në total për ministrinë, janë realizuar në masën 84.5% të planit të 3 mujorit të parë, ndërsa vërejmë që realizimi më i madh i shpenzimeve korrente është në programin “Planifikim menaxhim administrim” në masën 91.3%, duke vijuar me realizimin prej 89.9% të planit në programin “Mbështetje për Zhvillimin Ekonomik”.
Vihet re se shpenzimet për investime kanë realizimin vetëm në programin “Mbështetje për Zhvillim Ekonomik” për 30.74%, dhe që lidhet me realizimin e shpenzimeve me financim të huaj. 

Ndërsa struktura e shpenzimeve për çdo program sipas buxhetit fillestar, planit të buxhetit me ndryshime, si dhe realizimit të 3 mujorit të parë të vitit 2014, paraqitet si më poshtë:

	Kodi
	Emërtimi i Programit
	Buxheti 2013(në %)

	
	
	Buxheti fillestar vjetor 2014
	Plani me ndryshime 2014
	Fakti 3 mujori I  2014

	01110
	Planifikimi, Menaxhimi dhe Administrimi                           
	18.57
	18.58
	28.83

	04130
	Mbështetje për Zhvillimin Ekonomik
	62.33
	62.32
	43.18

	04160
	Mbështetje për Mbikëqyrjen e Tregut, Infrastrukturës, Cilësisë dhe Pronësisë Industriale
	19.1
	19.1
	27.9

	Totali
	100
	100
	100


Vërejmë që nuk ka ndryshime në strukturën e programeve, për sa i përket planit të shpenzimeve. Gjatë tremujorit të parë, plani i shpenzimeve ka ndryshuar në programin “Planifikim menaxhim administrimi vetëm për shumat e akorduara nga Fondi i veçantë.

Vërejmë që nuk është ruajtur e njëjta strukturë sipas programeve në shpenzimet faktike të realizuar gjatë tremujorit të parë të vitit 2014. Vërejmë që peshën më të madhe në shpenzimet faktike gjatë tremujorit e zë programi “ Mbështetje për zhvillim ekonomik”, që lidhet me realizimin e shpenzimeve me financim të huaj, në një kohë që në programet e tjera nuk ka asnjë realizim të investimeve.

2. Monitorimi dhe vlerësimi i produkteve kryesore paraqitet si më poshtë:
Programi “ Planifikim menaxhimi administrimi”. 

Në përputhje me programin e Qeverisë për forcimin e kapaciteteve ne Administratën Publike, si një produkt i rëndësishëm i këtij programi është trajnimi i stafit te Aparatit te Ministrisë dhe institucioneve te sistemit te MZHETS, mbi bazën e një programi pune te përcaktuar lidhur me “ Ceshtje te Integrimit Evropian”, Ligji i ri për Statusin e Nëpunësit Civil”, rregullat e Etikes ne Administratën Publike”, konflikti i interesit si dhe tema specifike qe kane te bëjnë me rritjen e konkurrueshmerise te SME dhe monitorimin e investimeve publike. 

Programi “ Mbështetje për Zhvillim Ekonomik”.  
Misioni i këtij programi është hartimi dhe zbatimi i politikave ekonomike për mbrojtjen e biznesit vendas, ndjekja dhe monitorimi i të gjitha detyrimeve në kuadër të marrëveshjeve ndërkombëtare me organizatat ku Shqipëria aderon, vlerësimi dhe monitorimi i investimeve të huaja  në funksion të zhvillimit ekonomik të vendit. Promovimi i vendit dhe identifikimi i mundësisë për investimet e huaja direkte në Shqipëri në funksion të zhvillimit ekonomik të vendit. Ofrimi i shërbimeve të regjistrimit dhe liçensimit të operatorëve ekonomik që veprojnë në territorin e RSH-së. 

Në këtë program si edhe më parë përfshihen 4 institucione AIDA, ATRAKO, QKR dhe QKL.

Për këtë program shpenzimet e buxhetit në total janë realizuar në masën 45% nga ku shpenzimet korrente janë realizuar për 73%, ndërsa shpenzimet për investime janë realizuar 31%. Vërejmë një realizim prej 54% ne shpenzimet për “Mallra e Shërbime’, qe lidhet me mosrealizimin e procedurave te prokurimit.    

Nga monitorimi dhe vlerësimi i produkteve për këtë program vërejmë:

AIDA ka realizuar sipas parashikimit për tremujorin vente, takime dhe paketa fason.

ATRAKO është ne proces te vlerësimit te 2 koncesioneve te parashikuara për tremujorin.
QKL ka realizuar produktet si aplikime për leje, liçensa dhe shërbime të ndryshme. Nga 1500 leje e liçensa të planifikuara janë realizuar 1799 aplikime, liçensa e leje.

Për QKR-në rezulton se është tejkaluar numri i bizneseve te planifikuar për tu regjistruar nga QKR-ja ketë tremujor. Gjithashtu edhe objekti “ Sistemi për regjistrimet on line (QKR) është realizuar sipas parashikimit tre mujor.

Programi mbështetje për  mbikëqyrjen e tregut, infrastrukturën e cilësisë dhe pronësi industriale

Ky program përfaqëson fushat e përgjegjësitë shtetërore në ofrimin e shërbimit të akreditimit për organizmat e vlerësimit të konformitetit, përshtatjes së standardeve evropiane dhe ndërkombëtare dhe ndërgjegjësimi i komunitetit të biznesit për përfitimet nga zbatimi i standardeve  teknike ne produkte dhe shërbimet e tyre, zhvillimi dhe mirëmbajtja e etaloneve kombëtare të njësive të matjes, kalibrimi dhe verifikimi i mjeteve matëse, realizimi i inspektimit metrologji, regjistrimi i objekteve ne pronësi industriale si patenta e shpikje, marka, dizenjo dhe tregues gjeografik, mbrojtja e pronësisë industriale.
Në këtë program përfshihen 4 institucione: DPA, DPPM, DPS, dhe DPM. 

Për këtë program plani i shpenzimeve buxhetore në Total është realizuar 80%.
Ndërsa nga monitorimi dhe vlerësimi i produkteve për këtë program vërejmë:

· Produkti "Adaptimi i standardeve CEN/CENELEC “, është realizuar nga ana sasiore sipas parashikimit te periudhës pra si numër 49.

· Produkti “Standardet te shfuqizuara CEN/CNL”, nga ana sasiore është tejkaluar si numër. Kështu nga 60 te parashikuara janë shfuqizuar 318 standarde, qe lidhen edhe me procedurat e ndjekura nga organizatat ndërkombëtare.

· Produkti “Adoptimi i Standardeve IEC/ISO, është realizuar sipas numrit te parashikuar te periudhës pra 12.

· Produkti “Standardet e shitura” është realizuar sipas parashikimit te periudhës pra si numër 565.

· Produkti “Aplikime kombëtare për regjistrimin e objekteve te pronësisë industriale DPPM, është realizuar sipas parashikimit te periudhës, pra si numër 362.

· Produkti “Kalibrime ne 9 fusha” është realizuar sipas parashikimit si numër, 330.

· Produkti “ Kryerja e verifikimeve te instrumenteve matës ne përdorim”, është realizuar sa parashikimi, ne numër 10874.

· Produkti “Kryerja e inspektimeve për subjektet qe përdorin instrument matës”, është realizuar sa parashikimi ne numër 1850. 

3. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.

                                                                                                                                                Në 000/lekë
	Emërtimi i Programit
	Shpenzime korente
	Shpenzime kapitale
	
	Totali i shpenzimeve 

	
	Ministria
	Thesari
	Dif. M - TH
	Ministria
	Thesari
	Dif. M-TH
	Ministria
	Thesari
	Dif. M- TH

	 Planifikimi, Menaxhimi dhe Administrimi                           
	52867
	52867
	-
	
	
	
	52867
	52867
	-

	Mbështetje për Zhvillimin Ekonomik
	44184
	44537
	-353
	35000
	39919
	-4919
	79184
	84456
	- 5272

	 Mbështetje për Mbikëqyrjen e Tregut,     Infrastrukturës, Cilësisë dhe Pronësisë  Industriale
	51326
	51324
	2
	
	
	
	51326
	51324
	2

	                          Totali
	148377
	148728
	-351
	35000
	39919
	-4919
	183377
	188647
	5270


Vërejmë që diferencat janë ne programin “Mbështetje për zhvillim ekonomik” për shpenzimet korrente për 353 mije leke, ndërsa për shpenzimet për investime janë për 4919 mije leke. (për financimin e huaj)
4. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me buxhetin fillestar, buxhetin e rishikuar në vitin 2013 dhe buxhetin me ndryshimet e ndodhura gjatë kësaj kohe, paraqitet në tabelën e mëposhtme:


                                                                                                                      Në 000 lekë
	Nr.
	Emërtimi i Programit
	Buxheti fillestar 2014
	Buxheti i rishikuar vjetor 2014 (Plani)
	Diferenca

	
	
	
	
	

	
	
	(1)
	(2)
	(3) = (2) - (1)

	01110
	Planifikimi, Menaxhimi dhe Administrimi                           
	308 200
	308 450
	250

	04130
	Mbështetje për Zhvillimin Ekonomik
	1 034 500
	1 034 500
	-

	04160
	Mbështetje për Mbikëqyrjen e Tregut, Infrastrukturës, Cilësisë dhe Pronësisë Industriale
	317 000
	317 000
	-

	Totali
	1 659 700
	1 659 950
	250


Diferencat e ndryshimit të planit paraqitur në kolonën e tretë vijnë për shtesat e fondeve për përdorimin e Fondit të Veçantë;
5. Komente të tjera
·    Përsa i përket programit “Mbështetje për Zhvillimin Ekonomik” vërejmë që fondet të realizuara ne fakt të cilat i përkasin zërit “Financime të huaja” ne raportin e ministrisë janë me te uleta se sa fondet që rezultojnë në sistemin e thesarit..

· Të jetë më e plotë analiza e objektivave të programit si edhe e objektivave për çdo produkt.
· Pjese e raportit të monitorimit duhet të jete dhe informacioni lidhur me te ardhurat jashtë limitit. Nga te dhënat e sistemit vërejmë qe për tremujorin e pare nuk janë realizuar te tilla te ardhura. 
6. Publikimi 
Raporti i Monitorimit për 3/mujorin e pare te vitit 2014, nuk është publikuar në faqen zyrtare të Ministrisë së Zhvillimit Ekonomik Tregtisë dhe Sipërmarrjes. 

1

